ozdimagazin.hu - A sütőtök az ősz slágere + receptek
A sütőtök az ősz slágere + receptek
Ózdi Magazin | 2015.10.15. | Szalai Ilona
Elősegíti a vér tisztítását, jótékonyan hat a szív- és érrendszerre. Jelentős karotin- és C-vitamin tartalma miatt antioxidáns hatása jelentős. Kitűnő rostforrás, ami segíti az egészséges bélműködést. Kálium-, foszfor-, vas-, réz-, mangántartalma is fontos szerepet játszik egészségünk megőrzésében. Elősegíti a vér tisztítását, jótékonyan hat a szív- és érrendszerre, a benne lévő β-karotin pedig a bőrre, és a szemre.
KÉPÜNK ILLUSZTRÁCIÓ. FORRÁS: ACREAGELIFE.COM
A sütőtök, a kukoricához és a burgonyához hasonlóan, Amerika felfedezése után került földrészünkre. Őshazája Közép-és Dél-Amerika trópusi vidéke. Az inkák, a maják és az aztékok jellegzetes táplálékai közé tarozott. A XVI. század óta ismert és termesztett növény Magyarországon is.
Csaknem kizárólag sütve fogyasztjuk ezt a pompás zöldséget, pedig számos más felhasználási módja is van. Felhasználja a cukrászipar, a konzervipar (például kedvelt bébiételek, ivólevek készülnek belőle). Készíthetünk belőle köretet húsok mellé.
Édeskés, de nem markáns ízű, így sokféle fűszert alkalmazhatunk hozzá, például szerecsendió, római kömény, koriandermag, curry és gyömbér.
Ha már unjuk a sima sült tököt, a változatosságért, íme, két recept:
Csirke sütőtökkel, körtével
5-6 körte
15-20 dkg füstölt vagy egyéb sajt
A csirkecombokat megmossuk, sózzuk, borsozzuk, a szalonnával körbetekerjük és félretesszük. A sütőtököt megtisztítjuk a héjától, kb. 2 x 2 cm kockákra vágjuk, és egy cserépedénybe tesszük. Meglocsoljuk olajjal , picit sózzuk, borsozzuk, kb.1 dlvizet öntünk alá. Letakarjuk a fedelével, majd langyos sütőbe toljuk, és a lángot feltekerjük. Kb. 20 percig sütjük. A körtéket meghámozzuk, meglocsoljuk citromlével, és félretesszük. Serpenyőben olajat forrósítunk, és a combokat pár percig átpirítjuk benne. (Ezalatt kb. 20 percig sült a tök.) A combokat a tökre rendezzük, és visszatoljuk a sütőbe. Kb. 40 perc múlva a körtéket félbevágjuk, kicsumázzuk és a csirkék közé rendezzük. Megszórjuk sajttal, petrezselyemmel és fedő nélkül visszatoljuk a sütőbe 15-20 percre.
Energia: 4140 kcal
Fehérje: 314 g
Zsír: 143 g
Szénhidrát: 364 g
Narancsos sütőtökös szelet
A sütőtököt meghámozzuk, kis kockákra vágjuk, és a narancs levében a lereszelt héjával puhára főzzük. A tojássárgáját a cukorral kikeverjük, hozzáadjuk a lisztet és sütőport, majd a kihűlt tököt. A tojásfehérjét felverjük, és összeforgatjuk a tökös masszával. Sütőpapírral bélelt formában, sütőben pirosra sütjük. Szivacsos szerkezetű, nagyon könnyű, puha tésztája lesz.
Energia: 1274 kcal
Fehérje: 37,6 g
Szénhidrát: 224 g